钦定古今图书集成/明伦汇编/交谊典/第047卷 > 《牛酥行》晁端友
## 钦定古今图书集成/明伦汇编/交谊典/第047卷 > 《牛酥行》晁端友

有邓其姓者守关中，以牛酥百斤遗梁师成、江子我端友，作《牛酥行》。

有客有客官长安，牛酥百斤手自煎。倍道奔驰少师
府，望尘且欲迎归轩。守阍呼语不必出，已有人居第
一先。其多乃复倍于此，台颜顾视初怡然。昨朝所献
虽第二，桶以淳漆丽且坚。今君来迟数又少，青纸封
题难胜前。持归定惭辽东豕，努力明年趁头市。